
Η Δρ. Ευφροσύνη Αλεβίζου είναι ψυχολόγος – ψυχοθεραπεύτρια          [image: ]
Γεννήθηκε στο Toronto το 1967 και ζει στην Αθήνα. 
Απέκτησε τον Μεταπτυχιακό της τίτλο σπουδών (Master of Arts) στην Αναπτυξιακή Ψυχολογία από το Τμήμα Ψυχολογίας του Πανεπιστημίου Waterloo Καναδά και το Διδακτορικό της επίσης στην Αναπτυξιακή Ψυχολογία από το Τμήμα Ψυχολογίας του Πανεπιστημίου Αθηνών.  
Ολοκλήρωσε το διετές μεταπτυχιακό πρόγραμμα κλινικής εκπαίδευσης στη Γνωσιακή Ψυχοθεραπεία του Ερευνητικού Πανεπιστημιακού Ινστιτούτου Ψυχικής Υγιεινής (Ε.Π.Ι.Ψ.Υ.) του Πανεπιστημίου Αθηνών. 
Ακόμα, έχει ολοκληρώσει πενταετή κύκλο εκπαίδευσης στη συστημική ψυχοθεραπεία στο Αθηναϊκό Κέντρο Μελέτης του Ανθρώπου, διετή εκπαίδευση στην ψυχοθεραπεία μέσω εικαστικών στο Κέντρο Τέχνης και Ψυχοθεραπείας, καθώς και ετήσιο κλινικό-θεωρητικό σεμινάριο στο Τμήμα Ψυχιατρικής Εφήβων και Νέων του Γ.Ν.Α. “Γ. Γεννηματάς”.
Από το 1997 έως το 2004 εργάστηκε ως ψυχοθεραπεύτρια - συνεργάτις του Θάνου Ασκητή στο Ινστιτούτο Ψυχικής και Σεξουαλικής Υγείας και Διαφυλικών Σχέσεων. Ως επιστημονική συνεργάτις του Ινστιτούτου είχε επίσης ως αντικείμενο τη διοργάνωση και διεξαγωγή σεμιναρίων σεξουαλικής διαπαιδαγώγησης σε σχολεία, καθώς και σεμιναρίων για ζευγάρια και γονείς.
Από το 2005 έως σήμερα δραστηριοποιείται στο χώρο της ψυχοθεραπείας ενηλίκων και εφήβων και στη συμβουλευτική οικογένειας και ζεύγους. Ειδικεύεται στην αντιμετώπιση αγχωδών διαταραχών, φοβιών, κατάθλιψης, ψυχοσεξουαλικών  δυσκολιών. Οργανώνει σεμινάρια για γονείς με στόχο την ενημέρωση για τα ζητήματα και τις προκλήσεις της εφηβείας και την βελτίωση της επικοινωνίας στην οικογένεια.  Από το 2016 αρθρογραφεί στο efiveia.gr., όπου είναι υπεύθυνη για συμβουλευτική στήλη επικοινωνίας με γονείς.
Διδάσκει ψυχολογία, σε προπτυχιακό και μεταπτυχιακό επίπεδο, στο Τμήμα Ψυχολογίας του Scientific College of Greece. 
Εργάζεται ως σχολική ψυχολόγος στην Πρωτοβάθμια Εκπαίδευση.
Από τις εκδόσεις Εντύποις έχουν εκδοθεί τρία βιβλία της: «Ο έρωτας στην εφηβεία» (2016), « Η οικογένεια στα χρόνια της εφηβείας: Τι χρειάζονται οι έφηβοι; Τι χρειάζονται οι γονείς;» (2021) και «Αντιδραστικότητα στην εφηβεία: Οδηγός για γονείς» (2024).

